stanford-oval/wikipedia huggingface dataset:
Skilloúnta

| Skilloúnta Σκιλλούντα |
| --- | --- |
 Kunnallisyksikön sijainti
 Skilloúnta
 Koordinaatit: 37°37′N, 21°38′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Andrítsaina-Kréstena
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  390401
Väkiluku (2011):  10 303
Aikavyöhyke:  UTC+2
 – Kesäaika:  UTC+3
Postinumero:  270 55
Suuntanumero(t):  26250
Rekisterikilpi:  IA
Infobox OKVirheellinen NIMI-arvo: 
Skilloúnta (kreik. Σκιλλούντα, kath.kreik. Σκιλλούς, Skilloús, virallisesti Δημοτική Ενότητα Σκιλλούντος, Dimotikí Enótita Skilloúntos) on yksi Andrítsaina-Kréstenan kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 10 303 (vuonna 2011).
Skilloúntan kunnallisyksikkö käsittää Andrítsaina-Kréstenan kunnan luoteisosan ja ulottuu Joonianmeren rannikolle Kyparissiakóslahdelle saakka. Se on nimetty alueella sijainneen antiikin aikaisen Skilluksen kaupungin mukaan. Kunnallisyksikön suurin asutus on koko kunnan kuntakeskus Kréstenan kylä. Skilloúnta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andrítsaina-Kréstenan kunnaksi yhdessä Alífeiran ja Andrítsainan kanssa, jolloin se muuttui uuden kunnan kunnallisyksiköksi.
Kunnallisyksikön osat

Skilloúntan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Diásella | Diásella | 525 |
| Diásella | Ladikáki | 12 |
| Diásella | Papá Chánia | 27 |
| Diásella | Skála | 31 |
| Fríxa | Anemochoráki | 109 |
| Fríxa | Fríxa | 200 |
| Graíkas | Graíkas | 307 |
| Grýllos | Cháni Grýllou | 92 |
| Grýllos | Grýllos | 208 |
| Kallíkomo | Kallíkomo | 1 008 |
| Kallíkomo | Krounoí | 97 |
| Kallíkomo | Ladikó | 0 |
| Kalyvákia | Kalyvákia | 3 |
| Kalyvákia | Néa Kalyvákia | 396 |
| Káto Samikó | Fragkokklisiá | 28 |
| Káto Samikó | Káto Samikó | 428 |
| Káto Samikó | Kleidí | 38 |
| Kréstena | Kamínia | 131 |
| Kréstena | Kréstena | 1 864 |
| Kréstena | Moschoúla | 186 |
| Kréstena | Póros | 175 |
| Makrísia | Bámpes | 2 |
| Makrísia | Makrísia | 1 718 |
| Platiána | Platiána | 426 |
| Ploutochóri | Néo Chorió | 249 |
| Ploutochóri | Ploutochóri | 0 |
| Ráches | Ráches | 383 |
| Samikó | Samikó | 389 |
| Skillountía | Néa Skillountía | 321 |
| Skillountía | Skillountía | 20 |
| Trypití | Lekáni | 3 |
| Trypití | Trypití | 206 |
| Vrína | Vrína | 721 |
Yhteensä: 10 303
Sokoja

| Sokoja Såka |
| --- | --- |
 Sokoja
 Koordinaatit: 63°45.716′N, 23°12.172′E 
Valtio:  Suomi
Maakunta:  Keski-Pohjanmaa
Kunta:  Kokkola
Hallinto:  
 – Asutustyyppi:  Kylä
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sokoja (ruots. Såka) on kylä Kokkolassa entisen Kaarlelan kunnan alueella, noin 10 kilometriä kaupungin keskustasta eteläkaakkoon. Sokoja on pinta-alaltaan noin 40 km², ja siellä asuu noin 900 asukasta, joista enemmistö on ruotsinkielisiä. Sokoja on jaettu viiteen eri alueeseen: Yli-Sokoja, Rasmus, Wentjärvi, Sokoja ja Koivisto.
Sokojan kylä rajoittuu koillisessa valtatiehen 13 ja lounaassa Kruunupyyn kunnan rajaan. Kylä sijaitsee lähellä Kokkola-Pietarsaaren lentoasemaa.
Suomen vanhin kivinavetta, rakennettu 1748, sijaitsee Rasmuksen alueella, missä sijaitsee myös arkkitehtuurisesti merkittävä tiilitalo vuodelta 1779.
Jalkapallon Mestaruussarjan kausi 1959

| Mestaruussarjan kausi 1959 |
| --- | --- |
Joukkueiden määrä:  10
Ajankohta:  3. toukokuuta− 25. lokakuuta
Mestari:  HIFK 5. Mestaruussarjan mestaruus 6. Suomen mestaruus
Toinen sija:  RU-38
Kolmas sija:  Haka
Pudonneet joukkueet:  GBK
Ottelut:  90
Maalit:  355 (3,9 per ottelu)
Paras maalintekijä:  Matti Sundelin (21)
Suurin kotivoitto:  TPS−HJK 6−0 HJK−KuPS 6−0
Suurin vierasvoitto:  P-Pojat−TPS 1−7
Eniten maaleja ottelussa:  HIFK−TPS 5−5
Suurin yleisömäärä:  7 102 HIFK−RU-38 3−0
Kokonainen yleisömäärä:  224 322
Yleisökeskiarvo:  2 492
Alempi sarjataso:  Suomensarja
  ← 1958 :  1960 → 
Jalkapallon Mestaruussarjan kausi 1959 oli vuonna 1930 perustetun Mestaruussarjan 28. kausi. Kaudella 1959 Mestaruussarja pelattiin 10 joukkueen kaksinkertaisena sarjana. Mestaruussarjasta putosi vain yksi joukkue, kun sarjaa laajennettiin kaudelle 1960 kahdella joukkueella.
Mestaruussarjan ja Suomen mestaruuden voitti HIFK, joka varmisti kuudennen mestaruutensa viimeisellä kierroksella 25. lokakuuta, kun se voitti Hakan Hannu Kankkosen, Carl-Magnus Ekmanin ja Åke Lindmanin maaleilla 3–1. Viimeiseksi sijoittunut GBK putosi Suomensarjaan.
Mestaruussarjan maalikuninkuuden kaudella 1959 voitti TPS:n Matti Sundelin 21 maalilla. Palloliitto valitsi vuoden 1959 jalkapalloilijaksi Mestaruussarjassa pelanneen HIFK:n Unto Nevalaisen. Mestaruussarjan yleisömäärä kaudella 1959 oli yhteensä 224 322 henkeä eli keskimäärin 2 492 katsojaa ottelua kohti. Yleisökeskiarvo oli Mestaruussarjan uusi ennätys. Kauden suurin yleisömäärä nähtiin 13. syyskuuta Olympiastadionilla pelatussa ottelussa HIFK–RU-38, kun ottelua saapui seuraamaan 7 102 katsojaa.
KuPS:in vastustajaksi kauden 1959–60 Euroopan Cupin karsintakierrokselle arvottiin länsisaksalainen Eintracht Frankfurt, mutta KuPS luopui cupista pelaamatta otteluakaan.
Joukkueet

Mestaruussarjaan osallistui 10 joukkuetta, joista seitsemän kaudelta 1958 ja kolme nousijaa kauden 1958 Suomensarjasta. Suomensarjan Etelälohkon voittaja P-Pojat, Länsilohkon voittaja RU-38 ja Pohjoislohkon voittaja GBK nousivat suoraan. Nousijajoukkueet korvasivat edellisellä kaudella viimeisiksi jääneet I-Kissat, VPS:n ja KTP:n.
| Joukkue | Kaupunki |
| --- | --- |
Gamlakarleby BK (GBK): Kokkola
Helsingfors IFK (HIFK): Helsinki
Helsingin Jalkapalloklubi (HJK): Helsinki
Helsingin Palloseura (HPS): Helsinki
Kuopion Palloseura (KuPS): Kuopio
Pallo-Pojat (P-Pojat): Helsinki
Rosenlewin Urheilijat -38 (RU-38): Pori
Turun Palloseura (TPS): Turku
Valkeakosken Haka (Haka): Valkeakoski
Vasa IFK (VIFK): Vaasa
Huom. Valkeakoski oli kauppala.
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | HIFK (M) | 18 | 11 | 5 | 2 | 43 | 26 | +17 | 27  |
| 2 | RU-38 | 18 | 10 | 5 | 3 | 40 | 28 | +12 | 25  |
| 3 | Haka | 18 | 8 | 5 | 5 | 35 | 25 | +10 | 21  |
| 4 | KuPS | 18 | 9 | 3 | 6 | 37 | 30 | +7 | 21  |
| 5 | HPS | 18 | 7 | 3 | 8 | 38 | 32 | +6 | 17  |
| 6 | TPS | 18 | 6 | 4 | 8 | 50 | 51 | −1 | 16  |
| 7 | VIFK | 18 | 5 | 5 | 8 | 29 | 35 | −6 | 15  |
| 8 | HJK | 18 | 4 | 5 | 9 | 28 | 39 | −11 | 13  |
| 9 | P-Pojat | 18 | 4 | 5 | 9 | 26 | 39 | −13 | 13  |
| 10 | GBK (P) | 18 | 4 | 4 | 10 | 29 | 50 | −21 | 12  |
Lähde: Jalkapallokirja 1960
(M) = Suomen mestari; (P) = Putoaja
Huomautukset:
Tulokset

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Koti \ Vieras1 | HIFK | RU | Haka | KuPS | HPS | TPS | VIFK | HJK | PP | GBK |
| HIFK  |   | 3–0  | 3–1  | 4–3  | 2–1  | 5–5  | 2–2  | 1–0  | 4–1  | 3–1 |
| RU-38  | 1–1  |   | 1–1  | 2–2  | 3–2  | 5–3  | 2–0  | 1–1  | 1–1  | 5–3 |
| Haka  | 2–2  | 1–2  |   | 1–0  | 4–0  | 3–2  | 4–1  | 3–1  | 3–2  | 3–0 |
| KuPS  | 3–0  | 2–0  | 2–0  |   | 3–1  | 7–2  | 1–1  | 2–1  | 2–0  | 2–3 |
| HPS  | 2–3  | 4–0  | 1–0  | 1–3  |   | 1–2  | 6–3  | 4–0  | 3–3  | 2–0 |
| TPS  | 1–4  | 1–3  | 2–0  | 0–2  | 2–5  |   | 2–0  | 6–0  | 3–3  | 5–4 |
| VIFK  | 0–2  | 1–2  | 2–2  | 2–1  | 2–0  | 2–2  |   | 5–0  | 1–2  | 0–0 |
| HJK  | 0–2  | 0–2  | 3–3  | 6–0  | 1–1  | 2–2  | 6–2  |   | 1–0  | 5–2 |
| P-Pojat  | 1–1  | 1–5  | 0–0  | 4–0  | 0–3  | 1–7  | 0–2  | 2–0  |   | 1–5 |
| GBK  | 2–1  | 1–5  | 1–4  | 2–2  | 1–1  | 4–3  | 1–3  | 1–1  | 2–0  |   |
Lähde: Jalkapallokirja 1960
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Tilastot > Maalintekijät

|  | Pelaaja | Joukkue | M |
| --- | --- | --- | --- |
| 1 |  Matti Sundelin | TPS | 21 |
| 2 |  Toivo Johansson | RU-38 | 14 |
| 3 |  Keijo Airola | Haka | 13 |
| 4 |  Carl-Magnus Ekman | HIFK | 12 |
| 5 |  Antero Kostilainen | KuPS | 11 |
| 6 |  Aulis Lähtinen | TPS | 10 |
| 7 |  Olli Forsgrén | HPS | 9 |
| 7 |  Kai Pahlman | HPS | 9 |
| 7 |  Alpo Tall | RU-38 | 9 |
Lähde: Jalkapallokirja 1960
Tilastot > Yleisömäärät

|  | Joukkue | O | Yht>  | Ka>  |
| --- | --- | --- | --- | --- |
| 1 | HIFK | 9 | 35 280 | 3 920 |
| 2 | TPS | 9 | 30 575 | 3 397 |
| 3 | RU-38 | 9 | 29 696 | 3 300 |
| 4 | HPS | 9 | 24 896 | 2 766 |
| 5 | VIFK | 9 | 20 355 | 2 262 |
| 6 | KuPS | 9 | 20 034 | 2 226 |
| 7 | HJK | 9 | 16 507 | 1 834 |
| 8 | Haka | 9 | 16 419 | 1 824 |
| 9 | GBK | 9 | 15 005 | 1 667 |
| 10 | P-Pojat | 9 | 14 547 | 1 616 |
|  | Yhteensä | 90 | 223 314 | 2 481 |
Lähde: Helsingin Sanomat
Huom. Palloliiton vahvistama lopullinen yleisömäärä oli 224 322 katsojaa. Tilastossa seurojen ilmoittamat alustavat yleisömäärät. Luvut koottu Helsingin Sanomien otteluraporteista.
Suomen mestarit

| Pelaaja | O | M |
| --- | --- | --- |
|  Anders Westerholm (mv) | 18 | 0 |
|  Carl-Magnus Ekman | 17 | 12 |
|  Matti Haahti | 18 | 0 |
|  Stig Holmqvist | 18 | 6 |
|  Hannu Kankkonen | 17 | 8 |
|  Tor Lindman | 13 | 1 |
|  Unto Nevalainen | 18 | 4 |
|  Yrjö Pärnänen | 13 | 2 |
|  Rolf Rosqvist | 16 | 5 |
|  Eino Silen | 16 | 0 |
|  Kaj Sylvander | 10 | 3 |
Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006
Kauden aikana joukkueessa pelasivat myös Åke Lindman (10/1), Eero Kivistö (7/1) ja Juha Lyytikäinen (7/0).
Scandelion

| Scandelion> Tiedot |
| --- | --- |
Toiminnassa:  2002–
Tyylilaji:  Sinfoninen metalli, Goottimetalli
Kotipaikka:  Gran Canaria, Espanja
Laulukieli:  englanti
Infobox OKNimi-testi OK: 
Scandelion on espanjalainen/englantilainen goottimetalli -yhtye. Se perustettiin Gran Canarialla vuonna 2002.
Jäsenet

Jorge Afonso - Koskettimet/Laulu
Sonia Hernandez - Laulu
Fabrizio Ferraro - Kitara
Nicolás Navas - Basso
James Chapman - Rummut
Jäsenet > Entiset jäsenet

Nestor Suarez - Rummut
Pedro Burgazzoli - Basso
Nina Dysis - Laulu
Ancor Amador - Kitara
Luis Henriquez - Basso
Borja Santana - Rummut
Hallam Smith - Basso
Michal Kasprowicz - Rummut
Diskografia

The Pureheart's Breed (2008)
Demonia Praedictio Chronicles (2009)
The Garden Of Lies (2011)
Nonsense (2014)
Demonia 2.0 (2014)
When Everything Turns Black (2017)
Aiheesta muualla

Scandelion Encyclopaedia Metallumissa (englanniksi)
myspace.com
viralliset sivut (Arkistoitu – Internet Archive)
facebook.com
Satanic Warmaster

| Satanic Warmaster |
| --- | --- |

Tiedot
Toiminnassa:  1999–
Tyylilaji:  black metal
Kotipaikka:  Lappeenranta, Suomi
Laulukieli:  englanti
Jäsenet:  Satanic Tyrant Werewolf  
Levy-yhtiö:  Werewolf Records
Infobox OKNimi-testi OK: 
Satanic Warmaster on suomalainen yhden hengen black metal -yhtye, joka on perustettu vuonna 1999 Lappeenrannassa. Sanoituksellisesti yhtye liikkuu pääosin satanismin ja okkultismin eri muotojen sekä eurooppalaisten kansantarujen maailmassa.
Yhtye julkaisee albuminsa oman Werewolf Records -levy-yhtiönsä kautta.
Yhtyeen vuonna 2014 julkaistu Fimbulwinter-albumi nousi Suomen virallisella albumilistalla sijalle 14.
Yhtyeellä on yli 250 000 Facebook-seuraajaa.
Jäsenet

Satanic Tyrant Werewolf (oikea nimi Lauri Penttilä) – laulu, kitara, basso, rummut
Jäsenet > Entiset jäsenet

Lord War Torech (oikea nimi Arttu Pulkkinen) – kitara
Lord Sargofagian (oikea nimi Ossi Mäkinen)– rummut
Nigrantium – rummut
Diskografia > Studioalbumit

Strength and Honour (2001,  Northern Heritage)
Opferblut (2003,  No Colours Records)
Carelian Satanist Madness (2005,  No Colours)
Nachzehrer (2010,  Werewolf Records)
Fimbulwinter (2014,  Werewolf Records)
Aamongandr (2022,  Werewolf Records)
Diskografia > EP:t

Black Katharsis (2002,  Northern Heritage)
...Of The Night (2004,  No Colours Records)
Revelation (2007,  No Colours Records)
Ondskapens Makt / Forgotten Graves (2010,  Northern Heritage)
Aiheesta muualla

Satanic Warmaster Encyclopaedia Metallumissa (englanniksi)
Satanic Warmaster Last.fm:ssä (englanniksi)
Six Flags Magic Mountain

Riddler's Revenge -vuoristorata
Tatsu-vuoristorata
Six Flags Magic Mountain on huvipuisto, joka sijaitsee Kalifornian osavaltiossa Yhdysvalloissa. Se avattiin 29. toukokuuta 1971 nimellä Magic Mountain. 1979 Six Flags -niminen amerikkalainen huvipuistoketju osti puiston ja puiston nimi pidentyi Six Flags Magic Mountainiksi. Puistossa on tällä hetkellä 19 vuoristorataa, mikä on eniten koko maailmassa. Ympäri vuoden auki olevaan puistoon kuuluu myös vesipuisto Hurricane Harbour ja paljon muita laitteita. Huvipuistossa kuvattiin myös Katy Perryn "Chained To The Rhythm" musiikkivideo.
Aiheesta muualla

Wikimedia Commonsissa on kuvia tai muita tiedostoja aiheesta .
Six Flagsin virallinen kotisivu
Six Flags Magic Mountainin virallinen kotisivu
Siinä kaikki

| Siinä kaikki Stella |
| --- | --- | --- |

Kokoelmalevyn tiedot
 Julkaistu: 24. toukokuuta 2013
 Formaatti: CD, digitaalinen lataus
 Tyylilaji: rock, pop
 Kesto: 146.49
 Levy-yhtiö: Universal Music
Listasijoitukset
  10.
Stellan muut julkaisut
| Jokin on muuttumassa 2011 | Siinä kaikki 2013 |   |
Siinä kaikki on Stella-yhtyeen kokoelmalevy ja viimeiseksi jäänyt albumi, joka julkaistiin 24. toukokuuta 2013. Albumi sisältää viisi uutta kappaletta.
Albumi nousi Suomen virallisen listan sijalle 10.
Kappaleet

| --- | --- |
 CD 1 On maailma meille avoinna – 3.52  Veronika – 3.36  Joutava huoli – 3.11  Aalto – 3.35  Joen takana – 5.16  Kutsumattomat vieraat jääkää kotiin – 4.16  Sunnuntai ja hidas sää – 3.48  Vaaran päällä – 4.24  Kesän heinä on hiljaa hetken – 6.13  Keskipäivän Demoni – 3.31  Lintupoika ja minä – 3.25  Karhu – 3.56  Korkokengät – 3.56  Kaksikko – 4.04  Säikyn aina kun puhelin soi – 3.57  Suden Silmät – 4.35  Löytäjä Saa Pitää – 4.00  Otavalle – 5.10 :  CD 2 Hipaisun päässä – 5.24  Rauhoitettu – 4.12  Viimeisen kerran – 4.25  Totuuden henki – 3.30  Silmäripset – 4.19  Kultasiipi – 6.08  Puolet sinusta – 3.56  Häävalssi – 4.49  Lumottu – 3.59  Tulva – 4.45  Vie mua – 5.48  Aamun kuiskaus – 3.54  Sädepeili – 3.33  Veri – 6.01  Piste. – 3.35  Elämä ikkunan takana – 3.43
Kokoonpano

Marja Tahvanainen – laulu
Heikki Marttila – kitara, taustalaulu
Janne Sivonen – kitara, koskettimet
Tuomas Tahvanainen – basso
Matti Virkkunen – rummut, lyömäsoittimet
Kokoonpano > Tuotanto

Minerva Pappi – masteroija
Riku Mattila – A&R
Rami Mursula – kansikuva
Aiheesta muualla

Siinä kaikki discogs.com -sivustolla
Sharman Joshi

| Sharman Joshi |
| --- | --- |

Henkilötiedot
Syntynyt: 28. huhtikuuta 1979 (ikä 45) Nagpur, Maharashtra, Intia
Ammatti:  näyttelijä
Puoliso:  Prerana Chopra (vih. 2000)
Lapset:  3
Näyttelijä
Aktiivisena:  1999–
Aiheesta muualla
www.sharmanjoshi.com
IMDb 
AllMovie
Sharman Joshi (s. 28. huhtikuuta 1979 Nagpur) on intialainen näyttelijä. Hänen menestyselokuviinsa kuuluvat Rang De Basanti (2006), 3 Idiots (2009) ja Mission Mangal (2019).
Filmografia

| Vuosi | Elokuva | Rooli | Muuta |
| --- | --- | --- | --- |
| 1999 | Godmother | Karsan |  |
| 2001 | Lajja | Prakash |  |
| 2001 | Style | Bantu |  |
| 2001 | Urf Professor | Raju/Raj Saxena |  |
| 2003 | Kahan Ho Tum | Rakesh Kumar |  |
| 2003 | Xcuse Me | Bantu |  |
| 2005 | Shaadi No. 1 | Aryan Kapoor |  |
| 2006 | Rang De Basanti | Sukhi Ram/Shivaram Rajguru |  |
| 2006 | Golmaal | Laxman | Parhaan koomisen roolin Filmfare Awards -ehdokkuus |
| 2007 | Life in a… Metro | Rahul |  |
| 2007 | Raqeeb | Siddharth Verma |  |
| 2007 | Dhol | Pankaj ”Pakya” Tiwari |  |
| 2008 | Hello | Shyam Mehra/Sam |  |
| 2008 | Sorry Bhai! | Siddharth Mathur |  |
| 2009 | 3 Idiots | Raju Rastogi | Parhaan miessivuosan Filmfare Awards -ehdokkuus Parhaan miessivuosan International Indian Film Academy Awards -palkinto |
| 2010 | Toh Baat Pakki! | Rahul Saxena |  |
| 2010 | Allah Ke Banday | Vijay Kamble |  |
| 2012 | Ferrari Ki Sawaari | Rustam ”Rusy” Behram Deboo |  |
| 2012 | 3 Bachelors | Amit |  |
| 2013 | War Chhod Na Yaar | Kapteeni Rajveer Singh Rana |  |
| 2014 | Gang of Ghosts | Raju Writer |  |
| 2014 | Super Nani | Manorath ”Mann” Mehra |  |
| 2015 | Hate Story 3 | Aditya Deewan |  |
| 2016 | 1920 London | Jai Singh Gujjar |  |
| 2016 | Wajah Tum Ho | Kabir Deshmukh |  |
| 2018 | 3 Storeys | Shankar Varma |  |
| 2018 | Kaashi in Search of Ganga | Kaashi Chaudhary |  |
| 2019 | The Least of These | Manav Banerjee |  |
| 2019 | Mission Mangal | Parmeshwar Joshi |  |
| 2020 | Babloo Bachelor | Babloo |  |
| 2021 | Mera Fauji Calling | Abhishek |  |
| 2021 | Penthouse |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Sharman Joshi Internet Movie Databasessa. (englanniksi)
Sharman Joshi Allmoviessa (englanniksi)
Slopestyle

Slopestyle on talviurheilulaji, jossa lumilautailijat ja freestylehiihtäjät tekevät rinnettä alas laskiessaan temppuja hyppyreissä ja ns. obstaakkeleissa: kaiteissa (reilit), putkissa, liukumalaatikoissa (press box), laskuseinissä (wallride) ja joskus myös pienessä lumikourun kaaressa.
Laji tuli uutena olympialajina mukaan vuoden 2014 Sotšin talviolympialaisiin. Laji on nyt myös mukana freestylehiihdon ja lumilautailun maailmancupeissa sekä FIS:n ja WST:n maailmanmestaruuskisoissa.
Enni Rukajärvi on lajin maailmanmestari lumilautailussa tammikuulta 2011. Enni Rukajärvi voitti Korean vuoden 2018 olympialaisissa pronssia. Roope Tonteri on lajin maailmanmestari lumilautailussa tammikuulta 2013.
Aiheesta muualla

Numminen, Jesse & Särmö, Joni: Lajianalyysi ski slopestyle: Vapauden ja luovuuden urheilulaji Theseus.fi (2013)
Satanica

| Satanica Behemoth |
| --- | --- | --- |

Studioalbumin tiedot
 Julkaistu: 1999
 Tuottaja(t): Nergal & Behemoth
 Tyylilaji: blackened death metal
 Kesto: 43.24
 Levy-yhtiö: Avantgarde Music Metal Mind Records
Behemothin muut julkaisut
| Pandemonic Incantations 1998 | Satanica 1999 | Thelema.6 2000 |
Satanica on puolalaisen metalliyhtye Behemothin neljäs studioalbumi, joka on julkaistu vuonna 1999. Albumin musiikki luokitellaan death metaliksi, jossa on vaikutteita black metalista.
Kappaleet

Decade of Therion – 3.19
LAM – 4.13
Ceremony of Shiva – 3.32
Of Sephirotic Transformation and Carnality – 4.31
The Sermon to the Hypocrites – 5.03
Starspawn – 3.32
The Alchemist's Dream – 5.40
Chant for Eschaton 2000 – 5.22
Kappaleet > 2-CD:n rajoitettu painos

Rajoitettu painos sisältää bonus-CD:n, jolla on livekappaleita Strasbourgista, Ranskasta, 26. helmikuuta 1999.
Diableria (The Great Introduction) – 0.44
The Thousand Plagues I Witness – 5.26
Satan's Sword (I Have Become) – 4.48
From the Pagan Vastlands – 3.30
Driven by the Five-Winged Star – 5.34
The Entrance to the Spheres of Mars – 4.41
Kokoonpano

Nergal – kitarat, bassokitara, laulu, syntetisaattorit
Inferno – rummut
Les – kitara
Arvostelut

Imperiumi: 7½/10
Aiheesta muualla

Satanica Discogsissa. (englanniksi)
Albumi Satanica Encyclopaedia Metallum -sivustolla (englanniksi)
Sucre (täsmennyssivu)

Sucre voi tarkoittaa ainakin seuraavia asioita:
Antonio José de Sucre (1795–1830), eteläamerikkalainen vapaustaistelija, jonka mukaan on nimetty:
Sucre, Bolivian perustuslaillinen pääkaupunki.
Sucre (departementti), departementti Kolumbiassa.
Sucre (osavaltio), yksi Venezuelan 23:sta osavaltiosta.
Sucre (Bolívar), Sucre (Aragua) ja Sucre (Miranda), venezuelalaiset osavaltiot.
Sucre (entinen rahayksikkö), Ecuadorin entinen rahayksikkö
Sucre (rahayksikkö), Etelä-Amerikan alueen uusi rahayksikkö.
Fernando Sucre, kuvitteellinen hahmo televisiosarjassa Pako.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sucre”, voi hakea sivunnimihaulla, laajalla sivunnimihaulla tai tekstihaulla.
SilkAirin lento 185

| SilkAirin lento 185 |
| --- | --- |
 Boeing 737-300 terlibat
Yhteenveto
Päivämäärä:  19. joulukuuta 1997
Onnettomuustyyppi:  itsemurhaisku
Tapahtumapaikka:   Musi-joki, Indonesia
Lähtöpaikka:  Soekarno-Hattan kansainvälinen lentoasema, Indonesia
Määränpää:  Changin kansainvälinen lentoasema, Singapore
Kuolleita:  104
Loukkaantuneita:  0
Eloonjääneitä:  0
Lentokone
Konetyyppi:  Boeing 737-300
Lentoyhtiö:  SilkAir
Rekisteritunnus:  9V-TRF
Matkustajia:  97
Miehistöä:  7
Koneen hylyn osia.
Koneen hylyn talteenottoa
SilkAirin lento 185 oli SilkAir-yhtiön matkustajalento Indonesian pääkaupungista Jakartasta Singaporeen. 19. joulukuuta 1997 lennolla ollut Boeing-737-300-tyyppinen kone syöksyi Musi-jokeen eteläisellä Sumatran saarella lähellä Palembangia, ja kaikki 97 matkustajaa sekä seitsemän miehistön jäsentä kuolivat. Onnettomuuden syy oli NTSB:n mukaan kapteenin suorittama itsemurhaisku, jonka taustalla olivat hänen taloudelliset vaikeutensa, Singaporen oma tutkintalautakunta ei kuitenkaan suostunut julkaisemaan syytä ja kertoi että onnettomuuden syy oli tuntematon.
Siirtolainen (lehti)

Siirtolainen oli Yhdysvalloissa vuosina 1893–1937 ilmestynyt amerikansuomalainen sanomalehti.
Siirtolainen sai alkunsa Adolf Riipan, Alex Ketosen ja Jacob E. Saaren Oregonin Astoriassa vuonna 1891 perustamasta Lännetär-viikkolehdestä. Kannattamaton lehti siirrettiin vuonna 1893 uudella nimellä Wisconsinin Superioriin, jossa toimituskuntaan liittyi vastikään Suomesta saapunut Antero Riippa. Vuonna 1894 kustantajat sopivat G. A. Grönlundin New Yorkin Lehden yhdistämisestä Siirtolaiseen, ja lehti muutettiin New Yorkin Brooklyniin, jossa sen päätoimittajaksi tuli Akseli Järnefelt-Rauanheimo ja vuonna 1896 Esa Eetu Takala. Tänä aikana Siirtolainen oli Amerikan luetuin suomenkielinen lehti.
Grönlundin kirjapainon tehtyä konkurssin lehden kustantajaksi tuli J. E. Saaren omistama Finnish American Publishing Company. Vuonna 1901 Saari ja Antero Riippa muuttivat lehden painokoneineen Michiganin Kalevan maanviljelysiirtokuntaan, jonne Saari houkutteli suomalaisia eri puolilta maata. Kalevassa toimitukseen liittyivät Aaro Jalkanen ja Kaapo Murros, jotka pian muuttivat Calumetiin. Riipan aputoimittajina työskentelivät myös Eenokki Lehtinen, Evert Määttälä ja Artturi Pelto.
Vuonna 1910 Saari muutti Siirtolaisen Minnesotan Duluthiin, jonne vuonna 1914 siirtyi myös hänen Calumetista ostamansa Päivälehti. Samana vuonna Finnish American Publishing Company siirtyi raittiusliikkeen edustajien ja kahta vuotta myöhemmin Carl H. Salmisen omistukseen. Siirtolainen ilmestyi eräänlaisena Päivälehden viikkoliitteenä vuoteen 1937 saakka.
Aiheesta muualla

Siirtolainen digitoituna kansalliskirjastossa
Six Nations Championship

Kilpailuun osallistuvat maat
Six Nations Championship on vuosittain järjestettävä rugby unionin maajoukkuekilpailu, johon osallistuu kuusi eurooppalaista maajoukkuetta: Englanti, Irlanti, Italia, Ranska, Skotlanti ja Wales.
Historia

Maailmanhistorian ensimmäinen rugby union -maaottelu pelattiin vuonna 1871 Englannin ja Skotlannin välillä. Kahdentoista vuoden ajan maajoukkueet pelasivat vain satunnaisia ystävyysotteluita, kunnes vuonna 1883 järjestettiin ensimmäinen Home Championship -turnaus. Turnaukseen osallistuivat neljä Britteinsaarten maajoukkuetta (Englanti, Irlanti, Skotlanti ja Wales). Vuonna 1910 Ranska tuli virallisesti mukaan turnaukseen ja nimi muuttui Five Nations Championshipiksi Ranska tosin ei ollut mukana vuosina 1930–1939. 1970-luvulle tultaessa turnaus oli kasvanut pohjoisen pallonpuoliskon suosituimmaksi rugbytapahtumaksi. Turnauksessa ei jaettu minkäänlaista palkintopystiä tai -pokaalia ennen vuotta 1993. Vuonna 2000 mukaan tuli Italia ja nimi muuttui nykyiseksi Six Nation Championshipiksi.